**Klermon Feran** je grad u Francuskoj u regiji Overnja i deparmanu Pij de Dom. Po podacima iz 2006. imao je 138.992 stanovnika. Nalazi se u velikom industrijskom području u Centralnom masivu. Grad je čuven po nizu ugašenih vulkana, koji ga okružuju. Najpoznatiji od njih je Pij de Dom, koji se nalazi na 13 kilometara od grada i na kome se nalazi telekomunikaciona antena. Na glavnom trgu u Klermon Feranu nalazi se velika statua Vercingetoriksa na konju. Tu je napisano „Uzeo sam oružje da bi svi bili slobodni". Autor statue je Frederik Bertoldi, koji je napravio Kip slobode.

Istorija
--------

Katedrala Notr Dam noću
Katedrala Notr Dam 
Klermon Feran je jedan od najstarijih francuskih gradova. Prvi put ga spominje grčki geograf Strabon. U ta vremena grad se zvao Nemessos, što je bila galska reč za svetu šumu. U okolini Klermon Ferana je bila čuvena bitka kod Gergovije 52. pne. u kojoj su Gali pod vođstvom Vercingetoriksa pobedili Rimljane vod vođstvom Julija Cezara. Nakon rimskog osvajanja grad je dobio ime Augustonemetum, ime u kome se kombinira izvorno galsko ime sa imenom cara Oktavijana Avgusta. U 2. veku imao je 15.000-30.000 stanovnika, pa je bio jedan od najvećih gradova Galije. U kasnom 5. veku dolazi do invazije Vizigota, pa je grad opsedao Eirik. Iako je Sidonije Apolinar najpre obranio grad, ipak je grad postao 475. deo Vizigotske kraljevine. Generaciju kasnije dolazi pod kontrolu Franaka.
Po zamku Clarus Mons grad je 848. preimenovan u Klermon. Tokom toga perioda bio je biskupski grad, kojim je vladao biskup. Papa Urban II je pozvao 1095. u Prvi krstaški rat na koncilu u Klermonu. Da bi se suprostavili biskupskoj moći vojvode od Overnja su 1120. osnovale grad Montferan. Klermon je 1551. postao kraljevski grad, a 1610. je postao vlasništvo krune. Klermon i Montferan su 1630. nasilno spojeni u jedan grad posebnim ediktom. Tu uniju je drugim ediktom potvrdio kralj Luj XV 1731. Tada je Montferan postao samo satelitski grad Klermona. Montferan je tri puta tražio razdvajanje od Klermona: 1789.1848. i 1863.

Ekonomija
---------

U 19. veku je osnovana, a u 20. veku je izgrađena čuvena Mišlen fabrika automobilskih guma. Klermon Feran je postao svetski lider u proizvodnji automobilskih guma. Mišlen je 1970ih zapošljavao oko 30.000 radnika. Danas zapošljava oko 14.000 velikim delom administrativnih radnika. Klermon Feran je ostao glavno sedište kompanije.

Gradovi pobratimi
-----------------

* Belorusija - **Gomelj**

Znamenitosti i kultura
----------------------

Ima niz spomenika iz 12. do 18. veka

* **crkva Notr Dam di Por** iz 6. veka je pod zaštitom Uneskoa
* **katedrala Notr Sam del Asomptjon**
* **crkva Sen Loran**
* **statua Vercingetoriksa**

Najznačajnija ličnost Klermon Ferana je filozof i matematičar Blez Paskal (1623.-1662.), po kome se naziva i univerzitet u Klermon Feranu. 

Tipičan pogled na grad

Demografija
-----------

Demografija| 1962. | 1968. | 1975. | 1982. | 1990. | 1999. | 2006. | 2011. |
| --- | --- | --- | --- | --- | --- | --- | --- |
| 127.547 | 148.759 | 156.763 | 147.224 | 136.181 | 137.140 | 138.992 | 140.957 |

Galerija
--------

* statua generala Desa (Desaix )statua generala Desa (Desaix )
* Statua VercingetoriksaStatua Vercingetoriksa
* Statua pape Urbana IIStatua pape Urbana II
* Glavni trgGlavni trg
* Istočni portal katedrale u Klermon FeranuIstočni portal katedrale u Klermon Feranu
* Bolnica sanatorij SaburenBolnica sanatorij Saburen
* Opera i statua Vercingetoriksa na glavnom trguOpera i statua Vercingetoriksa na glavnom trgu
* Notr Dam di PorNotr Dam di Por

Vanjske veze
------------

|  |  |
| --- | --- |
|  | U Wikimedijinoj ostavi nalazi se članak na temu: **Clermont-Ferrand** |

* Official Clermont-Ferrand town homepage
* Unofficial Clermont-Ferrand website
* Clermont-Ferrand film festival Arhivirano 2000-01-27 na Wayback Machine-u
* Joan of Arc's Letter to Clermont-Ferrand - Pismo Jovane Orlanke gradu 1429.

1. ↑  „National Institute of Statistics and Economic Studies".